19. ΑΝΑΓΚ.ΝΟΜΟΣ υπ’ αριθ. 2245 της 15/19 Μαρτ. 1940 Περί ενοποιήσεως διαφόρων κατηγοριών γραμματοσήμων. Άρθρ.1.-1.(Καθορίζεται το ταχυδρ. τέλος των επιστολών προορισμού εσωτερικού). 2.(Αφορά το τέλος υπέρ της Κοινων. Προνοίας, όπερ κατηργήθη δια του Ν.Δ. 901/1941). Άρθρ.2.-1.Αι διατάξεις των εδαφ. α΄ και γ΄ της παρ. 1 ως και η παρ. 4 του άρθρ. 4 του Α.Ν. 422/ 1937 «περί ειδικών προσαυξήσεων φορολογιών υπέρ της Κοινωνικής Προνοίας» καταργούνται. 2.Αι διατάξεις του άρθρ. 19 του Α.Ν. 699/1937 «περί τροποποιήσεως και συμπληρώσεως Νόμων της Τ.Τ.Τ. Υπηρεσίας» διατηρούνται εν ισχύϊ. 3.Η έναρξις της ισχύος του παρόντος Νόμου θέλει ορισθή δια Β.Δ/τος προκαλουμένου υπό των Υπουργών Συγκοινωνίας, Οικονομικών και Κρατικής Υγιεινής και Αντιλήψεως. 